Contract de prestări de servicii
	_Nr. D-BUC/ XX.XX.2025_
	Încheiat între: 									   (ZZ.LL.AAAA)

PRESTATOR: Societatea  XXXXXXXXXXXXXX S.R.L.,                           www(.)distrugere(.)ro
	cu sediul social în  Bucureşti, Sector X,  CUI/CIF: XX.XXX.XXX _
	_ prin reprezentant,        şi 
BENEFICIAR:    	Societatea  XXXXXXXXXXXXXXXXXXXXXXXXXXXXXXX   S.R.L.,
cu sediul social în  Bucureşti, Sector X,   CUI/CIF:  RO XX.XXX.XXX_ 
	_ prin reprezentant, 

Art. 1. Obiectul Contractului:
	1.1. Efectuarea procedurii de distrugere a documentelor prin tocare şi fragmentare amestecată.
	1.2. Executarea Contractului are loc în locaţiile Prestatorului.

Art. 2. Preţ şi plată
	2.1. Baza de calcul a preţului total este preţul unitar conform grilei precizate în Oferta atașată, 
care face parte integrantă din prezentul Contract.
Preţul total final de plată va rezulta din înmulţirea aritmetică a acestui preţ unitar cu numărul total de kilograme ce se va distruge.  _Cantitatea se preia pe bază de proces-verbal de predare-primire. 
	2.2. Modalitatea de plată: virament bancar, la facturare, după finalizarea operaţiunilor de predare-primire, când se va cunoaşte exact şi numărul de kilograme deja preluate de la Beneficiar. 
	2.3. Factura va fi transmisă doar prin e-mail și e-factura şi se achită înainte de distrugerea efectivă.
	2.4. În caz de neplată, după zece zile calendaristice de la emiterea facturii, penalităţile sunt de unu la sută per ziua calendaristică, aplicate până la plata integrală, putându-se depăşi dublul sumei. 

Art. 3. Obligaţiile Prestatorului
	3.1. a). Prestatorul se obligă să efectueze distrugerea documentelor prin tocare şi fragmentare amestecată în locaţiile sale. b). Prestatorul asigură transportul în condițiile din Ofertă. c). Prestatorul asigură manipularea şi încărcarea în mijlocul de transport. d). Prestatorul nu va începe distrugerea până când nu încasează c/v facturii, dar își rezervă dreptul de a face distrugerea, dacă situația obiectivă o impune, din considerente de spațiu de depozitare sau din alte motive. 
	3.2. Prestatorul are obligaţiile din Noul Cod Civil şi Noul Cod de Procedură Civilă.

Art. 4. Obligaţiile Beneficiarului
	4.1. Beneficiarul se obligă să pună la dispoziţie volumele/cantităţile ce trebuie a fi distruse și să achite sumele aferente prezentului Contract. Până la plata facturii, distrugerea nu este efectuată.
4.2.  Beneficiarul are obligaţiile din Noul Cod Civil şi Noul Cod de Procedură Civilă.

Art. 5. Declaraţii şi Răspundere
	5.1. Beneficiarul declară că a luat cunoştinţă, acceptă fără rezerve şi îşi asumă întru totul faptul că procedura de distrugere este ireversibilă, documentele distruse nemaiputând fi refăcute în parte sau în totalitate şi nicio informaţie conţinută de acestea nemaiputând fi recuperată în parte sau în totalitate.
	5.2. Prin semnarea prezentului Contract, Beneficiarul îşi asumă integral responsabilitatea cu privire la dreptul de dispoziție asupra documentelor distruse, garantând că sunt ale sale (proprietate sau posesie) şi că are dreptul de a le supune distrugerii.
	5.3. Prestatorul nu este răspunzător sub nicio formă faţă de niciun terţ de încălcarea de către Beneficiar a dreptului de proprietate asupra documentelor distruse, de încălcarea de către Beneficiar a perioadei minime de păstrare cerută de legislaţia în vigoare.
	5.4. După finalizarea procedurilor de distrugere, Prestatorul va transmite, prin e-mail, un Certificat de distrugere prin tocare şi mărunţire, care este și un Raport de activitate, un formular unic.
Art. 6. Durata Contractului
	6.1. Prezentul Contract se încheie pentru perioada normală, necesară şi suficientă de distrugere a volumului/cantităţii predate de Beneficiar.
	6.2. Părţile estimează rezonabil că procedura nu poate dura mai mult de câteva zile, în condiţiile în care nu apare vreun caz de forţă majoră, caz fortuit, act of gods, complexitate, sincopă tehnologică  etc. 	
	6.3. Contractul încetează la finalizarea distrugerii și la plata tuturor obligațiilor contractuale.

Art. 7. Confidenţialitate
	7.1. Prestatorul va asigura deplina confidenţialitate şi securitate a documentelor şi a procedurii de distrugere, atât pe perioada derulării Contractului, cât şi după aceea. 	
	7.2. Procedurile de distrugere se vor efectua prin menţinerea permanentă a siguranţei datelor şi a confidenţialităţii informaţiilor conţinute de respectivele documente. Prestatorul NU va păstra documente din loturile distruse, asigurând distrugerea lor confidenţială în totalitate.
	7.3. Prestatorul NU va efectua fotocopii ale documentelor şi nici NU va efectua înregistrări audio-video ale procedurii de distrugere.

Art. 8. Soluţionarea neînțelegerilor / disputelor / litigiilor
		Eventualele neînțelegeri / dispute dintre părţi se rezolvă pe cale amiabilă. 
	8.1. În caz de nerezolvare, părţile vor parcurge procedura medierii cu mediatori aleşi din zona Bucureşti-Ilfov, pe baza legislaţiei privind medierea. 	
	8.2.a. Dacă şi numai dacă, medierea nu este suficientă pentru stingerea neînțelegerilor / disputelor, atunci şi numai atunci, părţile vor aplica legislaţia privind arbitrajul. 
	8.2.b. Clauza de arbitraj: ”Orice litigiu decurgând din sau în legătură cu acest Contract, inclusiv referitor la încheierea, executarea ori desfiinţarea lui, se va soluţiona prin arbitrajul Curţii de Arbitraj Comercial Bucureşti de pe lângă Camera de Comerţ şi Industrie a Municipiului Bucureşti, în conformitate cu Regulile de procedură arbitrală ale Curţii de Arbitraj.”
	8.2.c. Hotărârea arbitrală este definitivă şi obligatorie. Orice cereri privind arbitrajul, inclusiv referitoare la măsuri asiguratorii ori la cererea în anulare, se vor soluţiona de către instanţele din Bucureşti.
	8.2.d. Este acceptată procedura arbitrală de soluţionare a litigiilor în format electronic.

Art. 9. Clauze finale
	9.1. Prezentul Contract se completează cu prevederile din Noul Cod Civil şi Noul Cod de Procedură Civilă, care se vor interpreta în sens pozitiv, în sensul de a face şi de a da, precum şi în sensul în care pentru fiecare drept există o obligaţie corelativă. Este subînțeles dreptul de retenție pentru neplata facturilor.
	9.2. În cazul în care factura nu este achitată în zece zile calendaristice de la emitere, iar cele ce trebuie distruse se află în locațiile Prestatorului, atunci se datorează și costurile de depozitare de un leu per kilogram per ziua calendaristică.
	9.3. Prezentul Contract a fost încheiat în două exemplare originale, câte unul pentru fiecare parte,  
astăzi: XX.XX.2025
           (ZZ.LL.AAAA)        LS PRESTATOR   


	Declaraţie-1:  Beneficiarul declară că i s-a adus la cunoştinţă şi este de acord fără rezerve cu faptul că  procedura de distrugere este ireversibilă,  iar documentele şi informaţiile nu mai pot fi reconstituite fiind pierdute pentru totdeauna.  Beneficiarul declară că are dreptul să dispună distrugerea.
Declaraţie-2:  Beneficiarul înțelege că procedura de distrugere se face doar după plata facturii,           iar Certificatul de distrugere / Raportul de activitate - se emite după distrugere - în formular unic.

